
ECAD4008-C: Cylch 1                               Arwain y Dysgu: beth, sut a pham ydw in addysgu?











	Targed 1

	Ehanga ar dy ddarllen, a gwna well ddefnydd o 'r llenyddiaeth fel sail i dy ddadleuon.

	Targed 2

	Gofala dy fod yn defnyddio'r llenyddiaeth i gyfiawnhau strategaethau a dulliau sy'n cael eu hawgrymu.

	Targed 3

	Ystyria wahanol safbwyntiau a gwrth-ddadleuon er mwyn cyfoethogi'r feirniadaeth sydd yn dy ysgrifennu.

Cyflwyniad
Yn y traethawd hon, rwy’n bwriadu trafod tair egwyddor addysgegol mewn perthynas gyda fy mhrofiad personol yn yr ysgol leoliad. Byddaf yn edrych ar gefndir y Cyfnod Sylfaen yn gyntaf, cyn mynd ati i drafod yr addysgegau yn fwy dwys. Yr addysgegau y byddaf yn canolbwyntio arnynt yw’r canlynol:

1 - Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol

2 - Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb

3 - Mae addysgu a dysgu da yn ymestyn oddi mewn ac ar draws Meysydd Dysgu a Phrofiad

                                                                                                             (Donalsdon, 2015:68)

Mae’r profiad dysgu a’r diwrnodau pontio wedi bod yn fuddiol iawn mewn sawl ffordd amrywiol. Yn amlwg, ar sail fy natblygiad personol fel darpar athro, roedd y cyfle i gael arwain dosbarth yn brofiad amhrisiadwy. Ond, yn bwysicach na hynny, roedd cael gweld yr holl waith cynllunio a pharatoi oedd yn mynd i fewn i’r gwersi a’r dosbarth yn agoriad llygad, a sylweddolais pa mor hanfodol oedd yr agwedd yma o’r gwaith er mwyn sicrhau bod y gwersi yn rhedeg yn llyfn a bod y disgyblion yn cael y mwyaf posib allan o bob gwers. Cefais gyfle i weld ac i ddysgu technegau a strategaethau gwahanol, ac arbrofi gyda’r rhain er mwyn gweld pa rhai oedd fwyaf effeithiol. Mewn gwirionedd, roedd y profiad addysgu wedi caniatáu i mi weld y darlun mawr, a deall sut mae popeth yn cysylltu gyda’i gilydd. 

Y Cyfnod Sylfaen
Daeth y cysyniad o’r Cyfnod Sylfaen yn wreiddiol o Huddersfield, wrth i grwp o fyfyrwyr gweithio gyda’i gilydd i greu’r syniad. Mae’r Cyfnod Sylfaen yn annog plant i fod yn greadigol ac i ddefnyddio eu dychymyg, ac mae’n sicrhau bod dysgu yn fwy difyr ac effeithiol (Llywodraeth Cymru, 2015). Dyma’r cwricwlwm statudol ar gyfer pob plentyn tair i saith oed yng Nghymru. Dywed Llywodraeth Cymru:
Mae’r Cyfnod Sylfaen yn cwmpasu anghenion datblygu plant. Wrth wraidd fframwaith y cwricwlwm statudol y mae datblygiad cyfannol plant a’u sgiliau ar draws y cwricwlwm, gan adeiladu ar eu profiadau dysgu a gwybodaeth blaenorol. Mae cwricwlwm y Cyfnod Sylfaen yn hybu cyfle cyfartal a gwerthoedd, ac yn dathlu amrywiaeth. Mae partneriaethau cadarnhaol â’r cartref yn cael eu meithrin ac mae gwerthfawrogiad o rieni/gofalwyr fel addysgwyr cyntaf plant yn cael ei gydnabod. (Llywodraeth Cymru, 2015, tud. 3). 
Mae’r Cyfnod Sylfaen yn darparu ar gyfer nifer o wahanol cefndiroedd a galluoedd. Bwriad y cysyniad yw i roi’r cychwyn gorau posib i’r disgyblion beth bynnag yw eu sefyllfaoedd amrywiol. Fe geisiwyd sicrhau hyn drwy gynnig amryw o ddulliau dysgu, boed yn brofiadau uniongyrchol neu ddysgu drwy chwarae. Mae’r fframwaith yn darparu ar gyfer y sawl sydd ar gamau datblygu cynharach, ac hefyd y rhai sydd yn fwy galluog. Profwyd gan wyddonwyr bod 90% o ymennydd plentyn wedi’i ddatblygu cyn iddyn nhw droi’n 6 oed (Arizona State University, 2017). Ond, er dweud hyn, nid yw’r datblygiad o hyd yn wastad, na chwaith yn digwydd ar yr un radd i bob plentyn. Mewn gwirionedd, gall weithiau edrych fel bod rhai disgyblion yn mynd yn ôl cam neu ddau mewn agwedd penodol o’u gwaith. Dyna pam mae hi’n holl bwysig gael fframwaith sy’n darparu ar gyfer pob math o alluoedd amrywiol, ac un sy’n ymestyn dros gymaint o agweddau addysg blynyddoedd cynnar ag y gellir. Un dull y gellir ddefnyddio i fesur datblygiad plentyn yw dull Vygotsky (1920au), sef y “Zone of Proximal Development”. (Gweler atodiad 1 am enghraifft o hyn).
          Un o brif nodweddion y Cyfnod Sylfaen yw mai’r plentyn sy’n ganolog i bob peth. Y plentyn sy’n datblygu, y plentyn sydd wrth wraidd pob peth a gynllunnir a’r plentyn sydd yn dod gyntaf o hyd. Mae’r fframwaith yn pwysleisio pwysigrwydd cydnabod ac ystyried y profiadau mae’r disgyblion yn cael adref, gan gofio eu bod nhw adref am tair mlynedd cyn gychwyn yn yr ysgol. Dywed Gwasanaeth Iechyd Gwladol: 
Experiencing ACEs means individuals are more likely to perform poorly in school, more likely to be involved in crime and ultimately less likely to be a productive member of society.
(Gwasanaeth Iechyd Gwladol, 2016, tud. 2)
Mae hawl gan bob plentyn i addysg, a’r plentyn sy’n ganolog yn ôl fframwaith y Cyfnod Sylfaen.

Addysgeg y Cyfnod Sylfaen
Mae addysgeg y Cyfnod Sylfaen yn un unigryw, ond un sydd yn effeithiol iawn ar yr un pryd. Mae’n holl bwysig i gael nifer o dechnegau a strategaethau amrywiol yn y Cyfnod Sylfaen, er mwyn gallu darparu ar gyfer y nifer fawr o anghenion a chymeriadau gwahanol sydd. Mae “teaching character happens over a period of time, using a variety of techniques and skills” (Lockyer, 2016, tud. 5). Yn ogystal, dywed Whitton:
As lessons are developed to meet the needs of the students by determining the most suitable content, processes, products and learning environment, a comprehensive knowledge and understanding of teaching and learning strategies are essential to ensure all lessons are effective and lead to successful outcomes. Teaching and learning strategies can be used individually or in combination in every lesson or activity that has been planned. Once a decision has been made about the content and objectives of a lesson, the most appropriate strategies should be selected. 
(Whitton, 2015, tud. 3). 
Ar ben hyn, profwyd fod disgyblion yn dysgu mewn gwahanol dulliau - rhai yn weledol, eraill yn glywedol a sawl un yn ginesthetig. Dyma esboniad o’r dulliau gwahanol:  
Visual Learners: Students that understand and learn best when information is presented to them visually. Seeing information helps these students visualize concepts taught.
Auditory Learners: Students that understand and learn best when information is presented to them in an auditory manner. Hearing information helps these students internalize concepts taught.
Kinesthetic Learners: Students that understand and learn best when information is presented to them kinesthetically. Using their hands or bodies helps these students experience the concepts taught.             
(Bright Hub Education, 2020).
Mae’n rhaid felly sicrhau fod y sgiliau gan yr athro dosbarth er mwyn gallu darparu ar gyfer y gwahanol mathau o ddysgwyr sydd yn y dosbarth. 
          Un strategaeth dosbarth oedd yn gweithio’n dda yn fy ysgol leoliad oedd y system pwyntiau ‘Dojo’. Cynllun yn debyg i wobrwyo gyda sêr yw hi, ac mae’r cynllun yn parhau drwy gydol y flwyddyn academaidd. Mae modd gwobrwyo disgyblion yn unigol neu wobrwyo’r dosbarth ar y cyd. Nodwedd arall effeithiol yw bod rhyddid gan yr athrawes i greu rhesymau ei hunan dros wobrwyo, fel ‘Sgiliau Gwrando’, ‘Ymdrech’ neu ‘Siarad Cymraeg’. Mae cyfle yma i greu’r rhesymau neu rheolau fel dosbarth, gan gofio mai’r plentyn sydd wrth wraidd pob peth a gynllunnir. Profwyd fod cynnig gwobrau i ddisgyblion am eu gwaith yn rhoi cymhelliant iddyn nhw, ac yn eu hysgogi i weithio’n galed a phlesio’r athrawon sydd yn eu dosbarth. Mae’n bosib wedyn i osod targedau unigol a thargedau i’r dosbarth, fel bod y disgyblion yn datblygu hunan-gymhelliant ond hefyd yn dechrau deall pwysigrwydd gweithio fel a bod yn rhan o dîm. Gall ddewis ystod o wobrau, fel pensil newydd i unigolion neu prynhawn yn y parc i’r dosbarth gyfan. 
          I rai sefyllfaoedd, megis diwedd amser chwarae ar y buarth, mae’n hanfodol bod yr un techneg neu strategaeth yn cael ei weithredu i bawb, er mwyn instillo trefn ac arfer mewn i ddiwrnod y disgyblion. Fe gymhwyswyd hyn i bob oedran yn yr ysgol, fel bod pawb ar yr un dudalen. Agorir hyn gyfle euraidd i ddisgyblion hÿn yr ysgol arwain y dechneg ar adegau, i ychwanegu i’w datblygiad nhw fel unigolion. 
          Mewn achos o fewn y dosbarth, fel amser llaeth neu brwsio dannedd, daw cyfle i ymestyn sgiliau’r disgyblion o fewn meysydd penodol. Er enghraifft, gellir rhoi pris penodol ar y llaeth a chael y disgyblion i ymarfer eu sgiliau trîn arian, a hefyd eu sgiliau cyfathrebu drwy creu scenario yn debyg i siop. Gellir hefyd cael disgyblion ar y tro i amseru eu ffrindiau yn brwsio dannedd, i ehangu eu sgiliau rhifedd. Mwy na thebyg y byddant yn amseru ar iPad, ac felly mae’r sgiliau cymhwysedd digidol hefyd yn cael eu ymarfer. O fewn dau weithgaredd dosbarth, mae’r sgiliau traws-gwricwlaidd i gyd yn cael golwg, sy’n pwysleisio pa mor hawdd mae medru cyffwrdd arnyn nhw mewn gweithgareddau dosbarth, ac yn fy arwain at bwysigrwydd dysgu yn draws-gwricwlaidd. Dywed Llywodraeth Cymru:
Mae’r cwricwlwm troellog a hyrwyddwyd gan Jerome Bruner yn adlewyrchu’r gred bod y modd mae plant yn dysgu yn broses
o ailymweld â sgiliau, gwybodaeth a dealltwriaeth blaenorol ac adeiladu arnyn nhw wrth i’r plant ddatblygu.  
(Llywodraeth Cymru, 2008).          
Wrth gynllunio gwersi a thasgau, mae’n rhaid fod yn ymwybdol o pa faes dysgu sydd yn cael y ffocws yn gyntaf. Yna, mae modd ffocysu ar yr agweddau traws-gwricwlaidd sydd angen cyffwrdd arnynt, a cheisio feddwl am ffordd y gellir cysylltu nhw i’r wers mewn modd berthnasol. Mae’n wirioneddol bwysig bod yna gysylltiad rhwng y themâu traws-gwricwlaidd a’r wers er mwyn osgoi drysu’r plant. Mae yna 7 Maes Dysgu yn fframwaith y Cyfnod Sylfaen, ond gan fod fy ysgol leoliad yn un cyfrwng Cymraeg, nid oes angen ffocysu ar y Maes Dysgu ‘Datblygu’r Gymraeg’. Dyma rhestr o’r Meysydd Dysgu:
 • Datblygiad Personol a Chymdeithasol, Lles ac Amrywiaeth Ddiwylliannol
• Sgiliau Iaith, Llythrennedd a Chyfathrebu (wedi’i ddiwygio i gynnwys cydran llythrennedd y FfLlRh)
• Datblygiad Mathemategol (wedi’i ddiwygio i gynnwys cydran rhifedd y FfLlRh)
• Datblygu’r Gymraeg
• Gwybodaeth a Dealltwriaeth o’r Byd
• Datblygiad Corfforol
• Datblygiad Creadigol
Er bod y Meysydd Dysgu yn eu lle, rhybuddia’r fframwaith i ni beidio a’u thrîn nhw ar wahan, a bod “rhaid i’r Meysydd Dysgu hyn gyd-fynd a chydweithio â’i gilydd i ddarparu dull trawsgwricwlaidd o greu cwricwlwm perthnasol ac ymarferol” (Llywodraeth Cymru, 2015, tud. 8). Mae hyn yn atgyfnerthu cred Plowden (1967) bod “children's learning does not fit into subject categories” (Kerry, 2002, tud. 215). Ychwanega Kerry yn ei waith diweddaraf: 
Interdisciplinary learning enables teachers and learners to make connections in their learning through exploring clear and relevant links across the curriculum. It supports the use and application of what has been taught and learned in new and different ways and provides opportunities for deepening learning, for example through answering big questions, exploring an issue, solving problems or completing a final project. Learning beyond subject boundaries provides learners with the opportunity to experience deep, challenging and relevant learning. (Kerry, 2015, tud. 4).
Dylir ceisio ein gorau ar bob adeg i blethu’r sgiliau traws-gwricwlaidd i fewn i’r gwersi, fel bod y disgyblion yn datblygu ac yn ymestyn arnyn nhw yn is-ymwybodol.

Cynllunio yn y Cyfnod Sylfaen
Y peth cyntaf i wneud, ac efallai y peth mwyaf pwysig i wneud, yw dewis thema addas sydd yn diddori’r disgyblion i gyd. Un ffordd o sicrhau hyn yw i ofyn am eu barn nhw, fel bod llais y disgybl yn cael ei wrando arni. Er hyn, rhaid bod yn synhwyrol, ac felly byddai addasu atebion y disgyblion i siwtio thema benodol yn gweithio’n well. Gwneir hyn drwy cychwyn y drafodaeth gyda syniad ac arwain y disgyblion lawr trywydd o syniadau, fel bod cyfuniad o’r ddau yn cael ei greu. Yn amlwg, os oes gweledigaeth clir gan yr ysgol neu’r athro dosbarth o ran beth y maen nhw eisiau ei gyflawni yn ystod y flwyddyn, fe fydd yn rhaid meddwl am agwedd arall o fywyd ysgol lle gall llais y disgybl gymryd y blaenoriaeth. Mae themâu yn ddefnyddiol iawn ar gyfer addysg plentyn oherwydd eu bod yn defnyddio diddordebau’r plant ac yn eu helpu i wneud y cysylltiadau pwysig rhwng sgiliau amrywiol ar draws sawl pwnc (HeadStart Primary, 2017).
          Wedi i’r thema gael ei ddewis, mae modd symud ymlaen i strwythuro’r tymor. Dyma agwedd arall sydd yn holl bwysig i sicrhau effeithiolrwydd, gan fod strwythuro yn rhoi targedau i anelu at a’u chyrraedd yn y pendraw. Noda Carroll (2018) mai’r gyfrinach i amgylchedd dysgu llwyddiannus yw strwythur. Mae cael strwythur yn galluogi hyblygrwydd yn y dysgu, oherwydd er bod yna gynllun sylfaenol mae modd arbrofi o fewn y cyfyngau. 
          Yn fy mhrofiad personol i ar leoliad, fe wnaeth yr athrawes dosbarth a’i chynorthwyraig ddod at ei gilydd er mwyn creu cynllun bras o’r tymor oedd i ddod. Roedd ganddyn nhw syniad cryf o’r hyn yr oedden nhw eisiau gyflawni, a’r nodau ac amcanion i gyrraedd yno. Ond, fe adawyd lle er mwyn i syniadau’r plant gael eu amlygu, ac yna diweddaru’r cynlluniau ar ôl cyfuno’r syniadau at ei gilydd. Yn ogystal â’r hyn a ddysgwyd yn y tasgau ffocws, mae cynllunio ar gyfer y ddarpariaeth barhaus yr un mor bwysig, a’r dull a ddefnyddiwyd yn fy ysgol leoliad i oedd y bwrdd Cyw. Ar ddechrau pob wythnos, byddai llun gwahanol yng nghanol y bwrdd fel sbardun i syniadau’r disgyblion. Yna, fe rhoddwyd tua pump i ddeg munud i’r disgyblion drafod yn eu grwpiau cymysg, ac i ddod o hyd i syniadau ar gyfer heriau o amgylch y dosbarth yn ymwneud â’r sbardun sydd ar y bwrdd. Weithiau fe fydd gofyn i’r athrawes gychwyn y trafod drwy roi enghreifftiau o syniadau ei hun, fel bod y disgyblion yn bwydo oddi ar y syniad cychwynnol. Yna, yn eu tro, bydd y grwpiau yn adrodd nôl i’r dosbarth, ac yn ychwanegu eu syniadau i’r bwrdd Cyw. Golyga hyn fod gwaith gyda’r disgyblion i fwrw ymlaen arni os ydyn nhw’n gorffen y dasg ffocws, ac yn fwy na hynny mae’n waith maen nhw eisiau cwblhau ac wedi meddwl am eu hunain. Ni ddylai fod esgus gan y disgyblion i beidio a chwblhau’r heriau, ac mae’n sicrhau bod pawb ar dasg a neb yn crwydro o amgylch y dosbarth sy’n cymryd y straen oddi ar ysgwyddau’r athrawes dosbarth. (Gweler Atodiad 2 am enghraifft o’r bwrdd Cyw).
          Mae cyfle fan hyn i adael i ddisgybl ar hap ddewis y sbardun, fel gwrthrych o amgylch y dosbarth neu rhywbeth y maen nhw eisiau dysgu fwy amdani, ac felly mae llais y disgybl eto yn cael golwg. Trywydd arall y gellir cymryd yw i ymchwilio mewn i ddigwyddiadau a dathliadau sydd ar yr adeg hynny, a defnyddio’r bwrdd Cyw fel rhyw fath o hysbysebiad er mwyn hyrwyddo’r sbardun. Mae rhyddid gan yr athrawes dosbarth yn yr achos yma i arbrofi gyda nifer o wahanol dulliau. 
          Yn bwysicach oll, mae’n gyfle arbennig i ddatblygu sgiliau’r disgyblion ymhellach byth, boed yn yr ardal darganfod neu’r ardal creu. Yn fwy aml na dim, mae’r syniadau sydd yn cael eu chodi gan y disgyblion yn tueddu i ymwneud â Iaith, Mathemateg ac ambell i dasg ar y cyfrifiadur. Wrth gyfeirio yn ôl i’r drydedd egwyddor addysgegol, dyma yn union yw’r sgiliau traws-gwricwlaidd sydd yn cael eu hamlygu ar draws y Meysydd Dysgu a Phrofiad.
          Ond, er dweud hyn, creda Moyles (2014) fod rhaid fod yn wyliadwrus o or-ddibyniaeth ar ddysgu drwy themâu, ac y dylid annog disgyblion i ddarganfod, arbrofi a dysgu drwy chwarae. Serch hynny, mae yna gamau i’w gymryd, wrth iddi ddweud:
          For each child to be able to play in their own way, their individual needs
          and dispositions have to be taken into account. Treating children equally
          does not mean treating them all the same (Moyles, 2014, tud. 15).
Mae fframwaith y Cyfnod Sylfaen yn pwysleisio pwysigrwydd “deall sut mae plant yn datblygu a chynllunio cwricwlwm priodol sy’n ystyried anghenion datblygu plant” (Llywodraeth Cymru, 2015, tud. 4). Mae gofyn felly am gynllunio priodol, a darpariaeth o amryw o gyfleoedd a phrofiadau er mwyn galluogi i’r plant dyfu a datblygu. 

Y Sefyllfa Bresennol
Mae’r sefyllfa bresennol yn un diddorol iawn, gan ein bod ni yng Nghymru mewn cyfnod o drawsnewid yn ein byd addysg. Mae’r Athro Donaldson wedi cwricwlwm newydd o’r enw Dyfodol Llwyddiannus, gyda phedwar diben yn glir ynddi, sef galluogi dysgwyr i ddatblygu fel:
· dysgwyr uchelgeisiol, galluog, sy'n barod i ddysgu gydol eu bywydau
· cyfranwyr mentrus, creadigol sy'n barod i chwarae rhan lawn mewn bywyd a gwaith
· dinasyddion egwyddorol, gwybodus yng Nghymru a'r byd
· unigolion iach, hyderus sy’n barod i fyw bywyd cyflawn fel aelodau gwerthfawr o gymdeithas                        (Llywodraeth Cymru, 2020)
Dyma’r dibenion y mae’r cwricwlwm yn seiledig arni, a dyma yw beth y dylid cyfeirio nôl ati pan yn cynllunio neu’n paratoi. Dyma’r prif wahaniaeth rhwng y cwricwlwm presennol a’r cwricwlwm i Gymru, ond mae yna newidiadau mân eraill i’w chael. Fe fydd chew Maes Dysgu a Phrofiad yn hytrach na saith, gyda’r Gymraeg yn plethu mewn i bob un. Dyma nhw:
· Ieithoedd, Llythrenned a Chyfathrebu
· Mathemateg a Rhifedd
· Gwyddoniaeth a Thechnoleg
· Y Dyniaethau
· Iechyd a Lles
· Y Celfyddydau Mynegiannol             (Llywodraeth Cymru, 2020)
Y gwir amdani yw y bydd y trawsnewidiad yn cymryd amser, ac mae gofyn am bwyll ac amynedd i adael i’r cwricwlwm sefydlu ei hun, a tan ein bod ni’n dechrau gweld ei heffeithiolrwydd mewn ymarfer. Ond, dyma amser cyffrous iawn ym myd addysg Cymru, ac rwyf i fel darpar athro yn awyddus iawn i weld sut mae pethau’n troi allan, yn gyffrous i chwarae fy rôl yn y dyfodol.

Cloi
Wrth adlewyrchu ar fy amser yn fy ysgol leoliad, teimlaf yn ffodus iawn i gael y cyfle o weithio mewn ysgol mor wych. Roedd yr amryw o strategaethau a dulliau i’w weld yn glir, ac roedd y cynllunio wedi seilio ar y plentyn fel y canolbwynt o hyd. Caniataodd hyn i mi arbrofi gyda rhai o’r technegau, ond wnaeth hefyd fy annog i feddwl yn greadigol am strategaethau fy hun. Yn fwy na dim, cefais mewnwelediad manwl i fywyd ysgol, a’r holl waith cynllunio a pharatoi sydd yn hanfodol er mwyn sicrhau gwersi llwyddiannus a dysgu effeithiol. 
I gyfeirio yn ôl at yr egwyddorion addysgegol yr oeddwn yn canolbwyntio arnynt, gallaf wir ddweud y gwelais y tair ohonyn nhw mewn ymarfer da yn yr ystafell ddosbarth. Bues i’n ffodus iawn hefyd i weld y camau oedd angen cymryd i sicrhau’r addysgu a dysgu da, a theimlaf bod fy nealltwriaeth o’r Cyfnod Sylfaen wedi ehangu a datblygu llawer drwy fod ar leoliad.  

